A Magyar Falu Program keretében az „Önkormányzati tulajdonban lévő ingatlanok fejlesztése”

***című
alprogramhoz
A kiírás kódszáma: MFP-ÖTIK/2021***

*Pályázati kategóriák kódszáma: MFP-ÖTIK/2021/1. MFP-ÖTIK/2021/2. MFP-ÖTIK/2021/3. MFP-ÖTIK/2021/4. MFP-ÖTIK/2021/5. MFP-ÖTIK/2021/6.*

|  |  |  |  |  |  |
| --- | --- | --- | --- | --- | --- |
| Pályázati kiírás kategóriája: MFP-ÖTIK/2021/1  | Pályázati kiírás kategóriája: MFP-ÖTIK/2021/2  | Pályázati kiírás kategóriája: MFP-ÖTIK/2021/3  | Pályázati kiírás kategóriája: MFP-ÖTIK/2021/4  | Pályázati kiírás kategóriája: MFP-ÖTIK/2021/5  | Pályázati kiírás kategóriája: MFP-ÖTIK/2021/6  |
| Faluházak fejlesztése  | Szolgálati lakás felújítása, fejlesztése  | Orvosi szolgálati lakás felújítása, fejlesztése  | Orvosi rendelők fejlesztése, építése  | Óvodaépületek felújítása, korszerűsítése, új óvoda építése  | Közösségi terek fejlesztése  |

A jelen kiírás keretében szereplő hat pályázati kategória közül **legfeljebb három kategóriában nyújtható be pályázat. Pályázati kategóriánként külön pályázatot szükséges benyújtani.
Egy Pályázó legfeljebb három pályázatot nyújthat be, azzal, hogy ugyanazon pályázati kategóriára csak egy pályázat nyújtható be.**

A **pályázati kategóriák benyújtására:
2021. április 16. napja és 2021. május 16. napja között** van lehetőség.

***MFP-ÖTIK/2021/1.- Faluházak fejlesztése***

• Helyi települési önkormányzatok esetében, amelyek önálló polgármesteri hivatalt tartanak fenn: 50 millió Ft

• Közös önkormányzati hivatal székhelyéül szolgáló épülete esetén: 50 millió Ft

• Közös önkormányzati hivatal tagtelepülés/kirendeltség épülete esetén: 30 millió Ft

Pályázható tevékenység: 5000 fő, és ez alatti állandó lakosságszámú **települések** önkormányzatai, önkormányzatok társulásai **polgármesteri hivatalként, közös önkormányzati hivatalként (vagy akként is) funkcionáló (többcélú) intézményei** (a továbbiakban: Faluház) **külső és belső felújítására, korszerűsítésére.**

* **külső és belső felújítása, korszerűsítése, átalakítása, bővítése**
* **új épület építése *kizárólag indokolt esetben***
* **környezetrendezés:** a fejlesztéssel érintett 100%-os önkormányzati tulajdonú ingatlanon található, a fejleszteni kívánt épülethez „tartozó” terasz, előtető, kerítés, bejáró, parkoló, gépkocsi-tároló, melléképület kialakítása, felújítása; járda építése és/vagy térkövezése; kert-, udvar rendezése; kertépítés (legfeljebb 5 millió Ft)

***Önállóan nem***, csak a felsorolt tevékenységekkel ***együtt*** támogatható tevékenységek:

* ingatlanvásárlás (az elszámolható költségek legfeljebb 40%-ig támogatható);
* bútorbeszerzés, feladatellátáshoz szükséges eszközök beszerzése; a költségek legfeljebb 15%-ig

**Figyelem!** A következő infokommunikációs eszközök támogatásának felső korlátja legfeljebb **150 000 Ft/db**: mobiltelefon, okostelefon, projektor, laptop, táblagép.

* akadálymentesítés;
* azbesztmentesítés;

***Szolgálati lakás felújítása, fejlesztése (MFP-ÖTIK/2021/2)***

***Pályázható:* 30 millió Ft.** A maximálisan igényelhető támogatási összeg több lakás esetén sem haladhatja meg a 30 millió forintot!

Azon települések pályázhatnak, amelyek **a pályázó településen foglalkoztatott jegyző, pénzügyi munkakörben foglalkoztatott önkormányzati köztisztviselő, iskolapedagógus, óvodapedagógus, kulturális munkakörben foglalkoztatott személy felsőfokú végzettségű bölcsődei kisgyermeknevelő, fogorvos, védőnő, körzeti megbízott** (a kiírás egésze tekintetében együttesen: közfeladatot ellátó személy) számára biztosítanak szolgálati lakást.

**Pályázható tevékenység: kizárólagos önkormányzati tulajdonban lévő** szolgálati lakás:

* **külső és belső felújítása, korszerűsítése, átalakítása, bővítése**
* **funkciójukat vesztett épületek ez irányú hasznosítása, funkcióváltás**;
* **ingatlanvásárlás** (kivéve: építési telek)
* **környezetrendezés -** **legfeljebb 5 millió Ft**

A pályázat keretében **egy vagy több** szolgálati lakás felújítása, korszerűsítése is támogatható,.Kizárólag az a pályázat támogatható, amelynek keretében az önkormányzat a pályázat benyújtásának időpontjában ***már együttműködési megállapodással rendelkezik*** *a közfeladatot ellátó személlyel.*

***Orvosi szolgálati lakás felújítása, fejlesztése (MFP-ÖTIK/2021/3) -* kizárólag háziorvos, házi gyermekorvos** - feladatot ellátó személy részére lakhatás biztosításának támogatása.

***Pályázható:*** A maximálisan igényelhető támogatási összeg több lakás esetén sem haladhatja meg a 60 millió forintot!

***Támogatható tevékenység:***

* **külső és belső felújítása, korszerűsítése, átalakítása, bővítése**
* **funkciójukat vesztett épületek ez irányú hasznosítása, funkcióváltás**;
* **ingatlanvásárlás** (kivéve: építési telek)
* **környezetrendezés - legfeljebb 5 millió Ft**

A pályázat keretében **egy vagy több** orvosi szolgálati lakás felújítása, korszerűsítése is támogatható. Jelen pályázati kategória önállóan támogatható tevékenységei ***kizárólag abban az esetben*** valósíthatóak meg ***a közfeladat ellátásának helye szerinti településtől eltérő településen,*** amennyiben önkormányzatok társulása nyújt be pályázatot és az adott településen nincs 100%-os önkormányzati tulajdonban lévő szolgálati lakás kialakítására alkalmas épület.

***Orvosi rendelők fejlesztése, építése (MFP-ÖTIK/2021/4)***

**Pályázható összegek:**

1. *Egycélú orvosi rendelő esetén:30 millió Ft*
2. Tbbcélú intézmény létrehozása esetén:-

- Két rendelő típus esetén: **60 millió Ft**

- Három rendelő típus esetén: **100 millió Ft**

- Négy rendelő típus esetén: **125 millió Ft**

3. Praxisközösség esetén intézmény létrehozása legalább 5 háziorvosi szolgálat részvételével: **125 millió Ft**

***Támogatható tevékenységek:***

* Meglévő egycélú vagy többcélú (háziorvosi, házi gyermekorvosi alapellátást nyújtó, fogorvosi, védőnői szolgáltatók) **egészségügyi létesítmény külső és belső felújítása, korszerűsítése, átalakítása, bővítése**, valamint meglévő, de eltérő funkciójú épület **egészségügyi létesítménnyé történő átalakítása**
* **új egészségügyi intézmény (rendelő) építése;**
* **környezetrendezés - legfeljebb 5 millió Ft**

***Önállóan nem***, csak a felsorolt tevékenységekkel ***együtt*** támogatható tevékenységek:

* ingatlanvásárlás (az elszámolható költségek legfeljebb 40%-ig támogatható);
* a háziorvosi, házi gyermekorvosi alapellátást nyújtó, fogorvosi, védőnői feladatellátáshoz, továbbá kizárólag belgyógyászati, kardiológiai, pszichiátriai, rehabilitációs és tüdőgyógyászati tevékenység végzéséhez szükséges bútorok, eszközök, beszerzése (és szükség szerint az üzembe helyezési költségük) – a költségek 15%-ig- eszközlista alapján

***4.5. Óvodaépületek felújítása, korszerűsítése, új óvoda építése (MFP-ÖTIK/2021/5)***

***Pályázható összegek:***

* Új építés esetén: **150 millió Ft**
* Felújítás, átépítés, átalakítás, bővítés, korszerűsítés, férőhely bővítés esetén: **100 millió Ft**
* Felújítás, átépítés, átalakítás, bővítés, korszerűsítés, férőhely bővítés nélkül: **50 millió Ft**

**Támogatható tevékenységek:**

* **Meglévő óvodai intézmények** épületeinek **külső és belső felújítása, korszerűsítése, átalakítása, bővítése**
* **új óvoda épület építése;**
* **környezetrendezés -** **legfeljebb 5 millió Ft**

***Önállóan nem***, csak a felsorolt tevékenységekkel ***együtt*** támogatható tevékenységek:

* ingatlanvásárlás (az elszámolható költségek legfeljebb 40%-ig támogatható);
* eszközbeszerzés lista alapján. A támogatás 15%-ig
* akadálymentesítés;
* azbesztmentesítés;

***Közösségi terek fejlesztése (MFP-ÖTIK/2021/6)***

**Pályázható összeg*:* 25 millió Ft**

**Támogatható tevékenységek:**

* Közösségi terek **külső és belső felújítása, korszerűsítése, átalakítása, bővítés**
* **új épület építése**
* **környezetrendezés**

***Önállóan nem***, csak a felsorolt tevékenységekkel ***együtt*** támogatható tevékenységek:

* ingatlanvásárlás (az elszámolható költségek legfeljebb 40%-ig támogatható);
* Közösségi terek fejlesztéséhez szükséges bútorbeszerzés, feladatellátáshoz szükséges eszközök beszerzése. A támogatás 15%-ig.
* • akadálymentesítés;
• azbesztmentesítés